લાલી (અનુપમ ખેર), KD (અનુ કપૂર) અને પિન્કી (પીયૂષ મિશ્રા) હવે રિટાયર્ડ છે. નાનપણના આ ત્રણેય ભાઈબંધને હવે એક વાતનો અફસોસ છે કે આજના યંગસ્ટર્સ જે જલસા કરે છે એ જલસા કરવાનું તેમનાથી ચુકાઈ ગયું. અફસોસ વચ્ચે જીવી રહેલા આ ત્રણેય ઓલ્ડીઝમાંથી એકમાત્ર લાલીની વાઇફ છે. લાલીની વાઇફ (રતિ અગ્નિનહોત્રી) બહુ ધાર્મિક પ્રકૃતિની છે, જેનાથી લાલીને બહુ ચીડ છે. કૉલેજ સમયે KDને સૌ લવગુરુ કહેતા, પણ આ લવગુરુ પોતે જ કુંવારા રહી ગયા છે એનો તેને અફસોસ છે તો પિન્કી અસંતુષ્ટ વિધુર છે અને તેની ઘણી કામોત્તેજક ઇચ્છાઓ અધૂરી રહી ગઈ છે.